Maroela Media Afrikaanse Top 20: 25 April 2016Leah. Foto: Facebook via Leah SA In vandeesweek se Maroela Media Afrikaanse Top 20 is daar 9 snitte wat styg, 9 snitte wat daal, een wat sy posisie behou asook een splinternuwe liedjie wat die week se Top 20 betree. Brendan Peyper se “Die perfekte een vir my” val ongelukkig uit die week se Top 20. Leah het ook onlangs haar nuwe musiekvideo vir die liedjie “Volmaan” uitgereik en is baie goed ontvang. Die liedjie betree die week se Top 20 op nommer 20. Maandagaand 25 April is ŉ groot aand vir dié in die musiekbedryf, want dit is weer tyd vir die Ghoemas 2016. Die geleentheid vereer kunstenaars vir hul harde werk en suksesse van die vorige jaar. Die spoggeleentheid sal ook regstreeks deur kykNET gebeeldsaai word vanaf 20:00, Maandag 25 April. Groot FM saai ook regstreeks uit tussen 16:00 en 19:00 met #Slatdiepad met Ruben Delmage. Vaughan Gardiner behou sy nommer 1-posisie vir die tweede week met “Bou aan liefde”. Kyk die musiekvideo vir Leah se liedjie “Volmaan”.